
UZNESENIE VLÁDY SLOVENSKEJ REPUBLIKY

č. 75
z 20. februára 2019
k Informácii o výsledkoch skúšok, testov, prieskumu trhu Bojového obrneného vozidla/Viacúčelového taktického vozidla 4x4 a návrh postupu realizácie obstarávania
	Číslo materiálu:
	3476/2019

	Predkladateľ:
	minister obrany


Vláda

A. berie na vedomie
A.1. Informáciu o výsledkoch skúšok, testov, prieskumu trhu Bojového obrneného vozidla/Viacúčelového taktického vozidla 4x4 a návrh postupu realizácie obstarávania;
B. ukladá
 

ministrovi obrany

B.1. vykonať obstaranie Bojového obrneného vozidla/Viacúčelového taktického vozidla 4x4 formou medzinárodnej verejnej súťaže v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov vyhlásenou Ministerstvom obrany SR
do 30. septembra 2019

B.2. predložiť na rokovanie vlády informáciu o výsledku verejnej súťaže a o úspešnom uchádzačovi
do 30. novembra 2019

C. zrušuje

C.1. úlohu v bode C.1. uznesenia vlády SR č. 537 z 15. novembra 2017 – úspešného 

ukončenia výskumu a vývoja prototypov vozidiel s možnosťou spolupráce so strategickým partnerom európskeho a regionálneho významu.
Vykoná:
minister obrany
Na vedomie:
predseda Výboru Národnej rady SR pre obranu a bezpečnosť
Uznesenie vlády SR číslo 75/2019

strana 1

_1335178716.doc
[image: image1.png]






